Document ID: 32007R1032

KOMISIJOS REGLAMENTAS (EB) Nr. 1032/2007
2007 m. rugsėjo 6 d.
iš dalies keičiantis Reglamentą (EB) Nr. 1669/2006, nustatantį Tarybos reglamento (EB) Nr. 1254/1999 išsamias taikymo taisykles dėl galvijienos supirkimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 27 straipsnio 4 dalį ir 41 straipsnį,
kadangi:
(1)
2006 m. lapkričio 8 d. Komisijos reglamento (EB) Nr. 1669/2006, nustatančio Tarybos reglamento (EB) Nr. 1254/1999 išsamias taikymo taisykles dėl galvijienos supirkimo (2), II priede nustatytas produktų, kuriems taikoma intervencija, sąrašas. To reglamento VI priede pateikiami intervencinių agentūrų adresai. 2007 m. sausio 1 d. Bulgarijai ir Rumunijai įstojus į Europos Sąjungą, su tomis valstybėmis narėmis susijusi informacija turėtų būti įtraukta į tuos priedus.
(2)
Todėl Reglamentas (EB) Nr. 1669/2006 turėtų būti atitinkamai iš dalies pakeistas.
(3)
Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1669/2006 iš dalies keičiamas taip:
1)
II priedas pakeičiamas šio reglamento I priedu;
2)
VI priedas pakeičiamas šio reglamento II priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugsėjo 6 d.

Labels: 3
17
15
6